ગયા સપ્તાહમાં મુંબઈ હાઈ કોર્ટે રાયગઢ જિલ્લાધિકારીને અતિક્રમણોનું તોડકામ કરવા માટે પગલાં નહીં લીધાં તે બદલ ઠપકો આપ્યો હતો. રાયગઢના જિલ્લાધિકારી વિજય સૂર્યવંશીએ હવે મોદીનો અનધિકૃત બંગલો તોડી પાડવાનો આદેશ કદમે આપ્યો હોવાની વાતને સમર્થન આપ્યું છે. આ બંગલો હાલમાં એન્ફોર્સમેન્ટ ડિરેક્ટોરેટ દ્વારા ટાંચ મારવામાં આવ્યો છે. આથી તેનું તોડકામ કરવાનું હોવાથી આ ટાંચ હટાવવા માટે અમે ઈડીને પત્ર લખ્યો છે. પત્રનો ઉત્તર મળતાં જ તોડકામ કરાશે, એમ સૂર્ય‌વંશીએ જણાવ્યું હતું.